Ikke-spillerstyrte figurer forekommer i de fleste spill, og er muligens mest merkbare i MMORPG-spill og førstepersonsskytespill. I noen tilfeller er ikke-spillerstyrte figurer ofte programmert til å reagere på samme måte som det mennesker ville ha gjort i forskjellige situasjoner, men de får ofte satt begrensninger til hvor eksakte de er slik at de ikke skal være uoverkommelige for menneskelige spillere. Noen ikke-spillerstyrte figurer er nærmest objekter, som står på ett sted for å gi ut oppdrag, drive handel eller som en veiviser.